Diari Oficial de la Generalitat Valenciana


Sumari del DOGV 4916, del 03-01-2005 (2004/13831)

ORDRE de 21 de desembre de 2004, de la Conselleria d'Economia, Hisenda i Ocupació, per la qual es modifica l'Ordre d'11 de febrer de 2002, en la qual es creen fitxers amb dades de caràcter personal gestionades per l'Institut Valencià de Finances.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4916

Data del DOGV
:   03-01-2005

Secció del DOGV
:   I. DISPOSICIONS GENERALS

Número del document
:   2004/13260


Organisme emissor
:   Conselleria d'Economia, Hisenda i Ocupació

Tipus de document
:   Ordre

ORDRE de 21 de desembre de 2004, de la Conselleria d'Economia, Hisenda i Ocupació, per la qual es modifica l'Ordre d'11 de febrer de 2002, en la qual es creen fitxers amb dades de caràcter personal gestionades per l'Institut Valencià de Finances. [2004/13412]
  
Per Ordre d'11 de febrer de 2002, la Conselleria d'Economia, Hisenda i Ocupació va crear el fitxer amb dades de caràcter personal gestionat per l'Institut Valencià de Finances denominat Empleats. Posteriorment va quedar registrat en l'Agència de Protecció de Dades amb el número 0977509001.
  
L'Institut Valencià de Finances, per a la millora de la gestió administrativa dels empleats en funció de noves exigències, necessita incloure noves dades i ampliar la seua finalitat.
  
Amb la finalitat de garantir i protegir el dret dels col·lectius afectats, quan al tractament de les seues dades personals, es modifica l'apartat referit al fitxer Empleats, de l'annex de l'Ordre d'11 de febrer de 2002 mencionada, principalment pel que fa a l'estructura bàsica i descripció de les dades. Per tot això,
  
ORDENE
  
Article únic
  
Modificar el punt 2 de l'annex de l'Ordre d'11 de febrer de 2002, de la Conselleria d'Economia, Hisenda i Ocupació, per la qual es creen fitxers amb dades de caràcter personal gestionats per l'Institut Valencià de Finances, que queda redactat en els termes següents:
  
2. Denominació del fitxer: Empleats
  
Codi d'inscripció APD: 4146354980
  
a. Finalitat del fitxer i usos previstos per a este: gestió i administració del personal al servici de l'Institut Valencià de Finances.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-les: empleats contractats per l'Institut Valencià de Finances.
  
c. Procediment de recollida de dades: entrevistes amb la persona interessada.
  
d. Estructura bàsica del fitxer i descripció dels tipus de dades incloses en este:
  
Dades de caràcter identificatiu:
  
\* DNI/NIF i núm. SS.
  
\* Nom i cognoms, adreça i telèfon.
  
\* Imatge.
  
Dades de caràcter personal:
  
\* Estat civil, família, data i lloc de naixement, sexe, nacionalitat.
  
Dades econòmiques i professionals:
  
\* Formació, experiència professional.
  
Dades d'ocupació i carrera administrativa:
  
\* Escala, categoria, lloc de treball, dades no econòmiques de nòmina, historial del treballador
  
Dades econòmiques i financeres:
  
\* Préstecs, dades bancàries, nòmina, deduccions impositives, retencions judicials, plans de pensions.
  
e. Cessions de dades de caràcter personal i, si és el cas, les transferències de dades que es prevegen a països tercers: Agència Estatal Tributària, Seguretat Social, entitat bancària col·laboradora.
  
f. El responsable del fitxer és l'Institut Valencià de Finances.
  
g. Els drets d'accés, rectificació, cancel·lació i oposició seran exercits davant l'Institut Valencià de Finances.
  
h. Mesures de seguretat amb indicació del nivell bàsic, mitjà o alt exigible: les mesures que garanteixen la seguretat de dades personal estan desenvolupades a nivell bàsic.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de desembre de 2004.
  
El conseller d'Economia, Hisenda i Ocupació,